Tisztelt Szülők!

Gyermekük bölcsődébe lépésével kapcsolatosan néhány fontos dologról tájékoztatom Önöket:

A nevelési-gondozási év adott év szeptember 01. napján kezdődik és a következő év augusztus 31. napjáig tart.

A nyár folyamán a kisgyermeknevelő szeretné Önöket felkeresni otthonukban. A családlátogatás célja, hogy közvetlenebb formában találkozhassanak, és minél több fontos információkat nyerjen a kisgyermeknevelő a gyermekről. Ez megkönnyíti majd az első találkozást a bölcsődében, a kicsi számára sem lesz idegen a gondozója.
A családlátogatás pontos időpontjának egyeztetése céljából Kata telefonon hívja majd Önöket.

Óvodánk telefonszáma: 06-92/568-062, az én személyes mobilom: 06-30/343 5660

A gyermekek szükséges felszerelése:

1. Kényelmes ruházat, melyben könnyen mozognak, és nem baj, ha esetleg piszkos lesz.
1. Váltóruha: bugyi, hosszú-, és rövidnadrág, póló, zokni (ha netán bepisilne a kicsi, vagy egyéb ok miatt át kell öltöztetnünk)
1. Pelenka (kb. mindig egy hétre legyen elegendő)
1. Pelenkázáshoz a kicsi által megszokott popsi krém, nedves törlőkendő) 
1. Szobai cipő (lehetőleg tépőzáras, tartsa a bokát, megfelelő legyen a mérete)
1. Pizsama (elegendő egy kényelmes póló, hozzá vékonyabb nadrág)
1. Tisztasági felszerelés, melyet minden hónapban kérünk: (2 tekercs WC-papír, 1 csomag papírszalvéta, 1 csomag 100 db-os papír zsebkendő)
1. Fésű

Kérem, hogy keressék fel Horváth Bernadettet a Polgármesteri Hivatalban, és érdeklődjenek a gyermekvédelmi kedvezményt illetően, ugyanis ez a határozat ingyenes étkezésre jogosítja gyermeküket az óvodában. Amennyiben már rendelkeznek vele, figyeljenek a lejárati időre, valamint érdeklődjenek a 2H és 3H jogosultságukat illetően is. Fontos, hogy ezek a határozatok a bölcsődébe lépéskor rendelkezésükre álljanak és érvényesek is legyenek!  

